**Greit å vite:**

| **Når jeg leser …** | **da betyr det …** |
| --- | --- |
| blod-forgiftning, en | en tilstand med bakterier som gir sykdom i blodet |
| desperat | her: veldig, enormt, ekstremt |
| donere, å | her: å gi noe fra seg |
| erstatte, å | å bytte ut |
| fremme, å | her: å snakke fram en sak |
| grusom | forferdelig, skremmende |
| hjerte-sak, en | en person sin viktigste sak |
| infeksjon, en | en sykdom forårsaket av bakterier som kan føre til betennelse |
| mekanisk | som drives av en maskin |
| mirakel, et | et under |
| organ, et | en del av kroppen som har en bestemt oppgave |
| organ-donor, en | en person som sier ja til å gi friske organer til noen som trenger det |
| plutselig | som skjer brått |
| stapp-full | som er helt full |
| transplantere, å | å overføre et organ fra en person til en annen |
| vellykket | som har lyktes |

# 704 – Den største gaven: Et nytt hjerte

# Klar Tale nr. 37 / 2025

Et organ er en del av kroppen som har en bestemt oppgave. Hjertet, leveren og nyrene er eksempler på organer.

Organ-donasjon er å gi et friskt organ til noen som er syke. Levende mennesker kan donere nyrer og deler av leveren. Andre organer blir hentet fra døde som er organ-donorer.

Alle kan si ja til å donere organer i Norge. Det er ingen øvre eller nedre alders-grense. I Norge har donorer over 90 år reddet liv.

Du kan selv bestemme om du vil være organ-donor fra du fyller 16 år. Før det bestemmer foreldrene dine.

*Kilder: Store medisinske leksikon, Stiftelsen Organdonasjon*

**Spørsmål:**

1. Hvor mange nordmenn venter i kø for nye organer?

**Svar:**

2. Hvorfor måtte broren til Ida Goksøyr få nytt hjerte?

**Svar:**

3. Hva er et organ?

**Svar:**

4. Hvor gammel ble broren til Ida Goksøyr?

**Svar:**

5. Hvem kan bli organ-donor?

**Svar:**

6. Hvor mange i Norge har fått nye organer siden 1969?

**Svar:**

7. Hvilke organer kan levende mennesker donere?

**Svar:**

8. Hvilket år ble den første vellykkede transplantasjonen av en nyre gjort?

**Svar:**

**Oppgave: Sett ordene på rett sted i teksten**

donasjon

måneder

levde

ble

organ-donorer

moren

nyre

periode

organ

flytte

Organer redder liv

Organ-transplantasjon er å \_ \_ \_ \_ \_ \_ et organ fra en person til en annen. Den første vellykkede transplantasjonen \_ \_ \_ gjort i 1954. Det skjedde i Boston i USA. Da fikk en mann en ny \_ \_ \_ \_ fra tvillingen sin.

I 1963 fikk en norsk mann en ny nyre fra \_ \_ \_ \_ \_ sin. Dette var Norges første vellykkede nyre-transplantasjon. Mannen \_ \_ \_ \_ \_ 22 år ekstra med sin nye nyre.

Over 600 nordmenn venter på et nytt \_ \_ \_ \_ \_ i dag. Samtidig har tiden du må vente på en ny nyre blitt lenger. I 2023 var vente-tiden 9 \_ \_ \_ \_ \_ \_ \_. I 2024 var vente-tiden 20 måneder.

Men stadig flere blir \_ \_ \_ \_ \_ \_ \_ \_ \_ \_ \_ \_ \_. Det viser tall fra Oslo universitets-sykehus. 65 donorer ga organer til 189 pasienter i første halvår av 2025. Dette er gode tall sammenlignet med samme \_ \_ \_ \_ \_ \_ \_ året før. Da hjalp 50 donorer 154 pasienter.

Det finnes ikke tall på hvor mange som er organ-donor i Norge. Men 78 prosent er positive til \_ \_ \_ \_ \_ \_ \_ \_ av organer. Det viser en undersøkelse fra 2024.

*Kilder: Stiftelsen Organdonasjon, NRK*

Du finner artikkelen du trenger til denne oppgaven i papirutgaven av Klar Tale. Du finner den i e-avisen her: <https://utgave.klartale.no/>

Du finner også artikkelen på klartale.no i løpet av uka.

**Om bindestreker:**

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.